ปวดมึนศีรษะ เวลาเกิดแรงสั่นสะเทือน เช่นนั่งซ้อนท้ายรถจักรยานยนต์ แล้วถนนไม่ดี ขรุขระ หรือมีลูกระนาด จะปวดหัว และจะมีอาการมึน ตื้อ ตามมา และรวมถึงเวลาส่ายหัวไปมาเร็ว ๆ ก็เป็นค่ะว่าจะไปหา แต่ขอมาปรึกษาอาการก่อนหมายเหตุ เวลาปกติจะไม่ปวดค่ะ
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้นจากที่ เล่ามา อาการอาจเป็นการปวดศีรษะแบบเทนชั่น ที่มีแรงสั่นสะเทือนเป็นตัวกระตุ้นนะคะ ซึ่งหากมีอาการสามารถรับประทานยาพาราเซตามอลบรรเทาอาการและนอนพักนะคะแต่หากมีอาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ กรณีดังกล่าวควรรีบมาพบแพทย์เพื่อตรวจดูอาการอีกทีนะคะ